Folketing
2003-04-24

Ikke fordi vi ikke anerkender, at Enhedslisten har ædle formål og en ædel tankegang bag ved det, men vi tror simpelt hen bare, at man er blevet forblændet i troen på, at det her er vejen frem, så forblændet, at man ikke kan se, at man vil komme til at gøre meget, meget større skade, end man vil komme til at gøre gavn. Derfor er det, vi fastholder den gamle model. Derfor må jeg også sige, at jeg faktisk undrer mig utrolig meget over Socialdemokratiets måde at håndtere diskussionen på i dag, hvor de nærmest er på vej i skrigende flugt fra de aftaler, som vi har indgået, som var kloge aftaler. Jeg er enig i, at man kan diskutere det generelle system imellem kommunerne, men selve procentsatserne forstår jeg overhovedet ikke at Socialdemokratiet begynder at sætte spørgsmålstegn ved i dagens debat. Det er noget, som vi står bag, det er noget, der er brede forlig om stort set hele vejen rundt på alle satserne.